ddrg/super_eurlex huggingface dataset:
FI Euroopan unionin virallinen lehti L 336/54

KOMISSION TÄYTÄNTÖÖNPANOASETUS (EU) 2015/2442,

annettu 22 päivänä joulukuuta 2015,

kiinteistä tuontiarvoista tiettyjen hedelmien ja vihannesten tulohinnan määrittämiseksi

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 992/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),

ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,

sekä katsoo seuraavaa:

(1) Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille.

(2) Kiinteä tuontiarvo lasketaan joka työpäivä täytäntöönpanoasetuksen (EU) N:o 543/2011 136 artiklan 1 kohdan mukaisesti ottaen huomioon päivittäin vaihtuvat tiedot. Sen vuoksi tämän asetuksen olisi tultava voimaan päivänä, jona se julkaistaan Euroopan unionin virallisessa lehdessä,

ON HYVÄKSYNYT TÄMÄN ASETUKSEN:

1 artikla

Täytäntöönpanoasetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.

2 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä joulukuuta 2015. Komission puolesta, puheenjohtajan nimissä, Jerzy PLEWA Maatalouden ja maaseudun kehittämisen pääosaston pääjohtaja

(1) EUVL L 347, 20.12.2013, s. 671.

(2) EUVL L 157, 15.6.2011, s. 1.
(1)

Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 1971/2001 (2) nojalla rekisteröidyn suojatun alkuperänimityksen ”Arroz de Valencia”/”Arròs de València” eritelmän muutoksen hyväksymistä.
FI Euroopan unionin virallinen lehti L 37/4

KOMISSION TÄYTÄNTÖÖNPANOASETUS (EU) 2015/222,

annettu 12 päivänä helmikuuta 2015,

ICES-osa-alueiden 27 ja 28.2 jättämisestä eräiden pyyntiponnistusrajoitusten ulkopuolelle vuodeksi 2015 Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta annetun neuvoston asetuksen (EY) N:o 1098/2007 mukaisesti

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon Itämeren turskakantoja ja näitä kantoja hyödyntäviä kalastuksia koskevasta monivuotisesta suunnitelmasta, asetuksen (ETY) N:o 2847/93 muuttamisesta ja asetuksen (EY) N:o 779/97 kumoamisesta 18 päivänä syyskuuta 2007 annetun neuvoston asetuksen (EY) N:o 1098/2007 (1) ja erityisesti sen 29 artiklan 2 kohdan,

sekä katsoo seuraavaa:

(1) Itämeren turskakantojen pyyntiponnistusrajoitusten asettamista koskevat säännökset vahvistetaan asetuksessa (EY) N:o 1098/2007.

(2) Neuvoston asetuksen (EU) N:o 1221/2014 (2) liitteessä II vahvistetaan asetuksen (EY) N:o 1098/2007 perusteella Itämeren pyyntiponnistusrajoitukset vuodeksi 2015.

(3) Asetuksen (EY) N:o 1098/2007 29 artiklan 2 kohdan mukaisesti komissio voi jättää ICES-osa-alueet 27 ja 28.2 eräiden pyyntiponnistusrajoitusten ulkopuolelle, jos turskasaaliit ovat olleet viimeksi kuluneella kirjaamiskaudella alle tietyn vähimmäismäärän.

(4) Kun otetaan huomioon jäsenvaltioiden toimittamat kertomukset ja tieteellis-teknis-taloudellisen kalastuskomitean lausunto, ICES-osa-alueet 27 ja 28.2 olisi jätettävä vuonna 2015 kyseisten pyyntiponnistusrajoitusten ulkopuolelle.

(5) Asetusta (EU) N:o 1221/2014 sovelletaan 1 päivästä tammikuuta 2015. Jotta varmistettaisiin johdonmukaisuus kyseisen asetuksen kanssa, tätä asetusta olisi niin ikään sovellettava 1 päivästä tammikuuta 2015 alkaen.

(6) Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Asetuksen (EY) N:o 1098/2007 8 artiklan 1 kohdan b alakohdan sekä 3, 4 ja 5 kohdan säännöksiä ei sovelleta ICES-osa-alueisiin 27 ja 28.2 vuonna 2015.

2 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 1 päivästä tammikuuta 2015.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 12 päivänä helmikuuta 2015. Komission puolesta Puheenjohtaja Jean-Claude JUNCKER

(1) EUVL L 248, 22.9.2007, s. 1.

(2) Neuvoston asetus (EU) N:o 1221/2014, annettu 10 päivänä marraskuuta 2014, eräiden kalakantojen ja kalakantaryhmien Itämerellä sovellettavien kalastusmahdollisuuksien vahvistamisesta vuodeksi 2015 sekä asetusten (EU) N:o 43/2014 ja (EU) N:o 1180/2013 muuttamisesta (EUVL L 330, 15.11.2014, s. 16).
(8)

Komissio katsoi lisäksi, että Isaria fumosorosea, kanta Apopka 97, on asetuksen (EY) N:o 1107/2009 22 artiklan mukaisesti vähäriskisenä pidettävä tehoaine. Isaria fumosorosea, kanta Apopka 97, ei ole huolta aiheuttava aine, ja se täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset. Isaria fumosorosea, kanta Apopka 97, on mikro-organismi, jonka esittelevän jäsenvaltion ja elintarviketurvallisuusviranomaisen tekemän arvioinnin perusteella ja ottaen huomioon aiotut käyttötarkoitukset katsotaan aiheuttavan vähäisen riskin ihmisille, eläimille ja ympäristölle. Ensinnäkään mykotoksiineja ei ole havaittu, ja kaikki kannan tuottamat aineet on selvästi tunnistettu eivätkä ne ole toksikologisesti huolestuttavia. Käyttäjille, työntekijöille, kuluttajille ja ympäristölle aiheutuvan riskin katsotaan sen vuoksi olevan vähäinen. Toiseksi kannan elinkelpoisuus vesiympäristössä on heikko, eikä sillä ole yhteyttä tunnettuihin kalojen tai vesikirppujen patogeeneihin. Muihin kuin torjuttaviin vesieliöihin kohdistuvan riskin katsotaan sen vuoksi olevan vähäinen. Kun vielä otetaan huomioon aiotut käyttötarkoitukset, mikro-organismeja ei pääse jätevesiin väkevinä määrinä, mikä viittaa siihen, että biologisille jätevedenpuhdistusmenetelmille aiheutuva riski on vähäinen.
3)

Lisätään 8 artiklaan kohta seuraavasti: ”4 a. EKPJ voi luovuttaa luottamuksellisia tilastotietoja niille jäsenvaltioiden ja unionin viranomaisille tai elimille, jotka vastaavat rahoituslaitosten, markkinoiden ja infrastruktuurien valvonnasta tai rahoitusjärjestelmän vakaudesta unionin tai kansallisen lainsäädännön mukaisesti, sekä Euroopan vakausmekanismille (EVM) vain siinä määrin ja niin yksityiskohtaisina kuin on tarpeen niiden tehtävien hoitamiseksi. Luottamuksellisia tilastotietoja vastaanottavien viranomaisten tai elinten on toteutettava kaikki tarvittavat lainsäädännölliset, hallinnolliset, tekniset ja organisatoriset toimenpiteet luottamuksellisten tilastotietojen fyysisen ja loogisen suojauksen varmistamiseksi. Tietojen luovuttamisen edelleen on oltava välttämätöntä mainittujen tehtävien suorittamiseksi ja siihen on oltava luottamukselliset tilastotiedot keränneen EKPJ:n jäsenen nimenomainen lupa. Tällaista lupaa ei tarvita siltä osin, kuin kansallisessa lainsäädännössä edellytetään tietojen luovuttamista edelleen EVM:n jäseniltä kansallisille parlamenteille, edellyttäen, että EVM:n jäsen on kuullut EKPJ:n jäsentä ennen luovuttamista ja että jäsenvaltio on joka tapauksessa toteuttanut kaikki tarvittavat lainsäädännölliset, hallinnolliset, tekniset ja organisatoriset toimenpiteet luottamuksellisten tilastotietojen fyysisen ja loogisen suojauksen varmistamiseksi tämän asetuksen mukaisesti. Luovuttaessaan luottamuksellisia tilastotietoja tämän kohdan mukaisesti EKPJ:n on toteutettava kaikki tarvittavat lainsäädännölliset, hallinnolliset, tekniset ja organisatoriset toimenpiteet luottamuksellisten tilastotietojen fyysisen ja loogisen suojauksen varmistamiseksi tämän artiklan 3 kohdan mukaisesti.”
Elektroniikkalaite (ns. kulmanopeushyrrä), jonka paino on 35 g ja jossa on enintään kolme kulmanopeusanturia kotelossa, jonka mitat ovat 24 × 24 × 28 mm. Kotelossa on myös lämpötila-anturi ja erilaista elektroniikkaa ja se on varustettu kaapelilla. Laite tunnistaa kulmanopeuden noin 50–1 200 °/s:n (astetta sekunnissa) vaihteluvälillä ja tuottaa elektronisilla komponenteillaan sähköisen lähtösignaalin oikeassa suhteessa havaittuihin arvoihin nähden. Signaalia ei näytetä laitteessa, vaan se lähetetään kaapelilla yhdistettyyn toiseen laitteeseen. Lämpötila-anturi antaa tietoja mahdollisten lämpötilavaihteluista johtuvien lähtösignaalin vaihteluiden korjaamiseksi. Laite esitetään tullille laitteena, jolla on tarkoitus antaa ohjeita eri laitteiden, kuten tuuliturbiinien ja teollisuuskoneiden, oikeasta toiminta-asennosta.

9031 80 38
a)

Kiinteää polttoainetta käyttävillä paikallisilla tilalämmittimillä mittauksissa otetaan huomioon hiukkasten, orgaanisesti sitoutuneen hiilen, hiilimonoksidin ja typen oksidien päästöt, jotka on kaikki mitattu samalla kertaa yhdessä tilalämmityksen energiatehokkuuden kanssa, lukuun ottamatta hiukkaspäästöjä, jos käytetään 4 kohdan a alakohdan i alakohdan 2 tai 3 alakohdassa tarkoitettua menetelmää. i) Hiukkaspäästöjen mittauksessa sallitaan kolme menetelmää, joilla kullakin on omat vaatimuksensa, mutta vain yhtä menetelmää tarvitsee käyttää: 1) Hiukkaspäästöjen mittaus ottamalla näytteitä kuivan savukaasun osanäytteestä kuumennetun suodattimen yläpuolella. Hiukkaspäästöt mitataan laitteen palamistuotteista, kun laite tuottaa nimellistehonsa, ja tarvittaessa osakuormalla; 2) Hiukkaspäästöjen mittaus ottamalla näytteitä laimennetun savukaasun osanäytteestä koko palamisjakson aikana luonnollisella vedolla käyttäen täysvirtalaimennustunnelia ja suodatinta huonelämpötilassa; 3) Hiukkaspäästöjen mittaus ottamalla näytteitä laimennetun savukaasun osanäytteestä 30 minuutin jakson aikana kiinteällä 12 Pa:n hormivedolla käyttäen täysvirtalaimennustunnelia ja suodatinta huonelämpötilassa tai sähköstaattista suodatinta. ii) Orgaanisesti sitoutuneen hiilen päästöt mitataan laitteen palamistuotteista. Mittauksen on oltava ekstraktiivinen ja jatkuvatoiminen ja sen on perustuttava liekki-ionisaattoridetektorin käyttöön. Saatu tulos ilmaistaan milligrammoina hiiltä. Orgaanisesti sitoutuneen hiilen päästöt mitataan laitteen palamistuotteista, kun laite tuottaa nimellistehonsa, ja tarvittaessa osakuormalla. iii) Hiilimonoksidipäästöt mitataan laitteen palamistuotteista. Mittauksen on oltava ekstraktiivinen ja jatkuvatoiminen ja sen on perustuttava infrapunadetektorin käyttöön. Hiilimonoksidipäästöt mitataan laitteen palamistuotteista, kun laite tuottaa nimellistehonsa, ja tarvittaessa osakuormalla. iv) Typen oksidien päästöt mitataan laitteen palamistuotteista. Mittauksen on oltava ekstraktiivinen ja jatkuvatoiminen ja sen on perustuttava kemiluminesenssianalysaattorin käyttöön. Typen oksidien päästöt mitataan typpimonoksidin ja typpidioksidin summana ja ilmastaan typpidioksidina. Typen oksidien päästöt mitataan laitteen palamistuotteista, kun laite tuottaa nimellistehonsa, ja tarvittaessa osakuormalla.
95/213/YUTP: Yhteinen kanta, 12 päivänä kesäkuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella tiettyjen Jugoslavian liitotasavallan (Serbia ja Montenegro) kanssa käytävää kauppaa koskevien rajoitusten soveltamisen keskeyttämisestä



Virallinen lehti nro L 138 , 21/06/1995 s. 0002 - 0002



YHTEINEN KANTA, 12 päivänä kesäkuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella tiettyjen Jugoslavian liitotasavallan (Serbia ja Montenegro) kanssa käytävää kauppaa koskevien rajoitusten soveltamisen keskeyttämisestä (95/213/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan ja ottaa huomioon 11 päivänä toukokuuta 1995 annetun Yhdistyneiden Kansakuntien turvallisuusneuvoston päätöslauselman 992 (1995), ON MÄÄRITELLYT SEURAAVAN YHTEISEN KANNAN: 1 artikla Keskeytetään Yhdistyneiden Kansakuntien turvallisuusneuvoston 11 päivänä toukokuuta 1995 hyväksymän päätöslauselman 992 (1995) mukaisesti tiettyjen Jugoslavian liittotasavallan (Serbia ja Montenegro) kanssa käytävää kauppaa koskevien rajoitusten soveltaminen. 2 artikla Tämä yhteinen kanta julkaistaan virallisessa lehdessä. Tehty Luxemburgissa 12 päivänä kesäkuuta 1995. Neuvoston puolesta H. de CHARETTE Puheenjohtaja
96/407/YUTP: Yhteinen kanta, 25 päivältä kesäkuuta 1996, jonka neuvosto on määritellyt Euroopan unionista tehdyn sopimuksen J.2 artiklan perusteella Itä-Timorista



Virallinen lehti nro L 168 , 06/07/1996 s. 0002 - 0002



YHTEINEN KANTA, 25 päivältä kesäkuuta 1996, jonka neuvosto on määritellyt Euroopan unionista tehdyn sopimuksen J.2 artiklan perusteella Itä-Timorista (96/407/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.2 artiklan, ON MÄÄRITELLYT SEURAAVAN YHTEISEN KANNAN: 1 artikla Euroopan unioni, joka palauttaa mieleen edelliset Itä-Timorin tilannetta koskevat julistuksensa, aikoo pyrkiä seuraaviin tavoitteisiin: 1) Edistää vuoropuhelun avulla pääsemistä Itä-Timorin kysymystä koskevaan oikeudenmukaiseen, kokonaisvaltaiseen ja kansainvälisesti hyväksyttävään ratkaisuun, jossa kunnioitetaan Timorin kansan oikeutettuja etuja ja pyrkimyksiä kansainvälisen oikeuden mukaisesti. 2) Parantaa ihmisoikeuksien kunnioittamisen tilannetta Itä-Timorin alueella. 2 artikla Edellä 1 artiklan tavoitteisiin pääsemiseksi Euroopan unioni 1) Tukee Yhdistyneissä Kansakunnissa tehtyjä aloitteita, jotka voivat edistää tämän kysymyksen ratkaisemista. 2) Tukee erityisesti Yhdistyneiden Kansakuntien pääsihteerin johdolla parhaillaan käytäviä keskusteluita, jotta edistettäisiin pääsemistä 1 artiklan 1 kohdassa mainittuun ratkaisuun, jonka tosiasiallisessa etenemisessä on edelleen vakavia esteitä. 3) Kannustaa Timorien sisäisten kokousten jatkamista tämän Yhdistyneiden Kansakuntien johdolla tapahtuvan vuoropuheluprosessin yhteydessä. 4) Kehottaa Indonesian hallitusta toteuttamaan tehokkaita toimia Itä-Timorin aseman parantamiseksi merkittävästi ihmisoikeuksien alalla, erityisesti panemalla kokonaisuudessaan täytäntöön Yhdistyneiden Kansakuntien ihmisoikeustoimikunnan tekemät asiaa koskevat päätökset. 5) Tukee kaikkia asianmukaisia toimia ihmisoikeuksien noudattamisen vahvistamiseksi yleisesti Itä-Timorissa ja sen väestön aseman parantamiseksi huomattavasti Euroopan unionin käytössä olevilla keinoilla ja valtioista riippumattomien järjestöjen toiminnan avulla. 3 artikla Neuvosto varmistaa tämän yhteisen kannan seurannan. 4 artikla Tätä yhteistä kantaa sovelletaan päivästä, jona se hyväksytään. 5 artikla Tämä yhteinen kanta julkaistaan virallisessa lehdessä. Tehty Luxemburgissa 25 päivänä kesäkuuta 1996. Neuvoston puolesta M. PINTO Puheenjohtaja
1999/480/YUTP: Neuvoston yhteinen toiminta, 19 päivältä heinäkuuta 1999, Kaakkois-Euroopan vakaussopimusta käsittelevän valtion- ja hallitusten päämiesten kokouksen järjestämisestä Sarajevossa, Bosnia ja Hertsegovinassa



Virallinen lehti nro L 188 , 21/07/1999 s. 0002 - 0002



NEUVOSTON YHTEINEN TOIMINTA, 19 päivältä heinäkuuta 1999, Kaakkois-Euroopan vakaussopimusta käsittelevän valtion- ja hallitusten päämiesten kokouksen järjestämisestä Sarajevossa, Bosnia ja Hertsegovinassa (1999/480/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan, sekä katsoo seuraavaa: 1) Sen jälkeen kun Kaakkois-Euroopan vakaussopimusta koskeva yhteinen kanta 1999/345/YUTP vahvistettiin 17 päivänä toukokuuta 1999(1), Euroopan unioni on päättäväisesti edistänyt tätä prosessia kyseisen alueen ja muiden asianomaisten hyväksi, 2) Ulkoasiainministerit hyväksyivät Kaakkois-Euroopan vakaussopimuksen Kölnissä 10 päivänä kesäkuuta 1999. 3) Euroopan unioni pitää tärkeänä, että alueen maiden vakauden, vaurauden ja yhteistyön edistämiseksi alueen väestölle annetaan voimakas poliittinen viesti. 4) Tällainen viesti voisi olla vakaussopimusta käsittelevä korkean tason poliittinen kokous, joka järjestettäisiin alueella, ON HYVÄKSYNYT TÄMÄN YHTEISEN TOIMINNAN: 1 artikla 1. Helpottaakseen vakauden edistämistä Kaakkois-Euroopan alueella Euroopan unioni antaa rahoitus- ja logistiikkatukea Kaakkois-Euroopan vakaussopimusta käsittelevän valtion- ja hallitusten päämiesten kokouksen järjestämiseksi Sarajevossa. 2. Rahoistustuki kattaa kokouksen organisoimisesta, käytännön järjestelyistä ja isännöinnistä aiheutuvat kustannukset lukuun ottamatta osallistujien matka- ja majoituskuluja. 2 artikla Rahoitusohje 1 artiklan soveltamiseksi on 1250000 euroa. 3 artikla Tämä yleinen toiminta tulee voimaan päivänä, jona se hyväksytään. Sitä sovelletaan 30 päivään syyskuuta 1999 saakka. 4 artikla Tämä yhteinen toiminta julkaistaan virallisessa lehdessä. Tehty Brysselissä 19 päivänä heinäkuuta 1999. Neuvoston puolesta T. HALONEN Puheenjohtaja (1) EYVL L 133, 28.5.1999, s. 1.
Neuvoston yhteinen toiminta

22 päivältä toukokuuta 2000,

erikoislähettilään nimeämisestä Afrikan Suurten järvien alueelle hyväksytyn neuvoston yhteisen toiminnan 96/250/YUTP jatkamisesta

(2000/347/YUTP)

EUROOPAN UNIONIN NEUVOSTO, joka

ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan,

sekä katsoo seuraavaa:

(1) Euroopan unionista tehdyn sopimuksen J.3 artiklan perusteella erikoislähettilään nimeämisestä Afrikan Suurten järvien alueelle 25 päivänä maaliskuuta 1996 hyväksytty neuvoston yhteinen toiminta 96/250/YUTP(1), jota on viimeksi jatkettu päätöksellä 1999/423/YUTP(2), päättyy 31 päivänä heinäkuuta 2000.

(2) Ottaen huomioon meneillään olevan Euroopan unionin erikoislähettiläiden aseman tarkistuksen on tarkoituksenmukaista, että yhteistä toimintaa 96/250/YUTP jatketaan 31 päivään joulukuuta 2000, jotta se voidaan laatia uudelleen sovittujen muutosten perusteella.

(3) Yhteisen toiminnan 96/250/YUTP tarkistuksen perusteella sen soveltamista olisi jatkettava,

ON HYVÄKSYNYT TÄMÄN YHTEISEN TOIMINNAN:

1 artikla

Yhteisen toiminnan 96/250/YUTP voimassaoloa jatketaan 31 päivään joulukuuta 2000.

2 artikla

1. Afrikan Suurten järvien alueelle nimetyn erikoislähettilään tehtäviin liittyvien kustannusten kattamiseen tarkoitettu rahoitusohje on 595000 euroa.

2. Edellä 1 kohdassa mainitulla määrällä rahoitetaan erikoislähettilään tarvitsemat perusrakenteet ja juoksevat menot, mukaan lukien hänen ja häntä avustavan henkilökunnan palkat, joita ei kateta henkilökunnan siirroin. Jäsenvaltiot ja Euroopan unionin toimielimet voivat esittää henkilökunnan antamista erikoislähettilään käyttöön. Asianomainen jäsenvaltio tai Euroopan unionin toimielin maksaa näin mahdollisesti annetun henkilökunnan palkat.

3. Neuvosto panee merkille, että puheenjohtajavaltio, komissio ja/tai jäsenvaltiot toimittavat tarvittaessa alueelle logistiikkatukea.

4. Euroopan unionin erikoislähettilään ja hänen henkilökuntansa tehtävän suorittamisen ja sujuvan hoitamisen edellyttämät erioikeudet, vapaudet ja muut takuut määritellään yhdessä osapuolten kanssa. Jäsenvaltioiden ja komission on annettava tätä varten kaikki tarvittava tuki.

3 artikla

Euroopan unionin erikoislähettiläs saa ohjeensa puheenjohtajavaltiolta ja raportoi tämän nimissä sekä yhteisen ulko- ja turvallisuuspolitiikan korkeana edustajana toimivan neuvoston pääsihteerin avustamana neuvostolle säännöllisesti ja aina kun siihen on aihetta. Komissio pidetään kaikesta ajan tasalla.

4 artikla

Tämä yhteinen toiminta tulee voimaan päivänä, jona se hyväksytään. Sitä sovelletaan 1 päivästä elokuuta 2000.

5 artikla

Tämä yhteinen toiminta julkaistaan virallisessa lehdessä.

Tehty Brysselissä 22 päivänä toukokuuta 2000.

Neuvoston puolesta

Puheenjohtaja

J. Gama

(1) EYVL L 87, 4.4.1996, s. 1.

(2) EYVL L 163, 29.6.1999, s. 85.
Neuvoston yhteinen toiminta 27 päivältä toukokuuta 2002 Euroopan unionin erityisedustajan toimeksiannon jatkamisesta Afganistanissa



Virallinen lehti nro L 139 , 29/05/2002 s. 0006 - 0006



Neuvoston yhteinen toiminta 27 päivältä toukokuuta 2002 Euroopan unionin erityisedustajan toimeksiannon jatkamisesta Afganistanissa (2002/403/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 14 artiklan ja 18 artiklan 5 kohdan, sekä katsoo seuraavaa: (1) Neuvosto hyväksyi 10 päivänä joulukuuta 2001 yhteisen toiminnan 2001/875/YUTP(1) Euroopan unionin erityisedustajan nimittämisestä Afganistaniin. Mainitun yhteisen toiminnan voimassaolo päättyy 10 päivänä kesäkuuta 2002. (2) Neuvosto päätti 13 päivänä toukokuuta 2002 erityisesti periaatteesta jatkaa Euroopan unionin erityisedustajan toimeksiantoa Afganistanissa. (3) Klaus Klaiber on pyytänyt, että hänen toimeksiantonsa lopetetaan 30 päivänä kesäkuuta 2002. (4) Neuvoston 30 päivänä maaliskuuta 2000 hyväksymien Euroopan unionin erityisedustajien nimittämismenettelyä ja hallinnollisia järjestelyjä koskevien suuntaviivojen mukaisesti jäsenvaltiot ja komission edustustot voivat pyynnöstä tarjota omista voimavaroistaan asianmukaista ja kohtuullista apua erityisedustajan toimistolle, ON HYVÄKSYNYT TÄMÄN YHTEISEN TOIMINNAN: 1 artikla Jatketaan yhteisen toiminnan 2001/875/YUTP voimassaoloa 30 päivään kesäkuuta 2002. 2 artikla Tämä yhteinen toiminta tulee voimaan päivänä, jona se hyväksytään. 3 artikla Tämä yhteinen toiminta julkaistaan virallisessa lehdessä. Tehty Brysselissä 27 päivänä toukokuuta 2002. Neuvoston puolesta Puheenjohtaja M. Arias Cañete (1) EYVL L 326, 11.12.2001, s. 1.
Neuvoston yhteinen kanta 21 päivältä tammikuuta 2002, Afganistanista hyväksytyn yhteisen kannan 2001/56/YUTP kumoamisesta



Virallinen lehti nro L 020 , 23/01/2002 s. 0001 - 0001



Neuvoston yhteinen kanta 21 päivältä tammikuuta 2002, Afganistanista hyväksytyn yhteisen kannan 2001/56/YUTP kumoamisesta (2002/42/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 15 artiklan, sekä katsoo seuraavaa: (1) Neuvosto on 10 päivänä joulukuuta 2001 antamissaan päätelmissä ilmaissut tyytyväisyytensä Bonnissa 5 päivänä joulukuuta 2001 allekirjoitettuun sopimukseen väliaikaisista järjestelyistä, joita sovelletaan Afganistanissa siihen asti, kunnes pysyvät valtioinstituutiot perustetaan uudelleen. Se vahvisti, että yhteisö ja sen jäsenvaltiot ovat sitoutuneet osallistumaan merkittävällä tavalla Yhdistyneiden Kansakuntien suojeluksessa tehtävään kansainväliseen työhön Afganistanin yhteiskunnan ja talouden jälleenrakentamiseksi. (2) Yhdistyneiden Kansakuntien turvallisuusneuvosto antoi 20 päivänä joulukuuta 2001 päätöslauselman 1386(2001) kansainvälisen turvallisuusjoukon muodostamisesta kuuden kuukauden ajaksi Afganistanin väliaikaisen hallituksen avuksi turvaamaan Kabulia ja sen ympäristöä. (3) Euroopan unioni toimi yhtenä puheenjohtajista 20 ja 21 päivänä joulukuuta 2001 Brysselissä pidetyssä Afganistanin jälleenrakentamisen rahoittajien johtoryhmän kokouksessa. (4) Afganistanin tilanteen kehittymisen huomioon ottaen yhteinen kanta 2001/56/YUTP(1) olisi kumottava, ON HYVÄKSYNYT TÄMÄN YHTEISEN KANNAN: 1 artikla Kumotaan yhteinen kanta 2001/56/YUTP. 2 artikla Tätä yhteistä kantaa noudatetaan päivästä, jona se hyväksytään. 3 artikla Tämä yhteinen kanta julkaistaan virallisessa lehdessä. Tehty Brysselissä 21 päivänä tammikuuta 2002. Neuvoston puolesta Puheenjohtaja M. Arias Cañete (1) EYVL L 21, 23.1.2001, s. 1.